Gauteng-motoriste kan padblokkades verwagArgieffoto Foto: fightagainstcrime.co.za Vakansiegangers wat na Gauteng terugkeer kan hoë verkeerspolisieteenwoordigheid, padblokkades en motornasienpunte op al Gauteng se hoofpaaie verwag, het die departement vir gemeenskapsveiligheid gesê. Die departement het in ŉ verklaring gesê hoë verkeersvolumes word van Sondag op alle hoofpaaie en snelweë verwag wanneer vakansiegangers terugkeer voor maatskappye en fabrieke weer oopmaak. Padgebruikers word aangeraai om deur die dag te reis en hul motorligte aan te skakel om sigbaarheid te verbeter; om elke twee uur of 200 km te rus; alle veiligheidsgordels in die motor te gebruik; en om op die uitkyk te wees vir voetgangers. “Noodlottige ongelukkig gebeur gewoonlik wanneer iemand onveilig ŉ ander voertuig probeer verbysteek.” Die departement waarsku voetgangers ook om nie oor snelweë te stap nie, en om nie besige paaie oor te steek nadat hulle alkohol gebruik het nie. “Ondanks talle pogings deur verkeersowerhede, oortree motoriste steeds die padreëls,” het die departement gesê. “Probleme wat geïdentifiseer is, sluit persone in wat onder die invloed van alkohol loop, of dronk bestuur, die spoedgrens verbreek, veiligheidsgordels wat nie gebruik word nie en voetgangers wat nog steeds van snelweë gebruik maak.” Die departement moedig padgebruikers aan om saam met hulle te werk om hul doelwit te bereik om jaarliks noodlottige ongelukke met 10% te verminder en seker te maak dat Gauteng ŉ veilige provinsie sal wees.